Стамбулдагы аэропорттогу террордук чабуул 2016
Түркиянын Стамбул шаарындагы "Ататүрк" аэропортундагы террордук чабуул - Теракт 28-июндан 29-июнга караган түнү 22:00-дө (Түркиянын убактысы боюнча UTC+3) орун алган. 

Каза болгондордун басымдуу бөлүгү Түркиянын жарандары. Алардын арасында Украина , Тунис, Сауд Арабиясы, Иран, Ирак жана Өзбекстандын жарандары бар. Ал эми каза болгондордун арасындагы үч адамдын өздүгү тактала элек.

Окуянын жүрүшү
2016 жылдын 28-июнь күнү Түркиянын жергиликтүү убактысы боюнча саат 22:00 чамасында "Ататүрк" аэропортундагы эл аралык каттамдар терминалында эки жардыруу орун алган. Ошондой эле аэропорттун унаа токтотуучу жайында атышуу болгон. Анын кесепетинен каза болгондор 43, жаракат алгандар 147ге жеткен. 

Аэропортко конуучу каттамдардын баары кайтарылып, убакытылуу кабыл алуу токтогон. Жана ошондой эле адамдар полиция кызматкерлери тарабынан эвакуацияланган 

Бир канча убакыттан соң полиция кызматкерлери "Террорчулар ислам мамлекети аталган террордук топко байланышы болушу мүмкүн" деген божомолдорун айтышкан.Түркия өлкөсүнүн, өкмөт башчысы Бинали Йылдырым да буга өздөрүн "Ислам мамлекети" деп атаган террордук топту күнөөлөгөн. Бирок аталган топ бул ишти жасаганын азырынча мойнуна ала элек.

Жаракат алгандардын арасында 17 жаштагы кыргыз жараны Бактияр Юнусов да бар болгон.Ал сол колунан жеңил жаракат алган. Жаракаты жеңил болгонуна байланыштуу 30 июнь күнү ооруканадан чыгарышкан.

Каза болгондор 
Каза болгондордун басымдуу бөлүгү Түркиянын жарандары. Алардын арасында Украина, Тунис, Сауд Арабия, Иран, Ирак жана Өзбекстандын жарандары бар. Ал эми каза болгондордун арасындагы үч адамдын өздүгү тактала элек.

Дагы караңыз 
 Брюсселдеги террордук чабуул (2016)
 Диярбакырдагы жардыруу (2016)

Эскертүүлөр

Шилтемелер

Террордук чабуулдар
Түркия
2016-жыл